Napirend előtt: 2. szám

**E L Ő T E R J E S Z T É S**

***a Képviselő-testület 2017. május 25-ei rendes ülésére***

**Tárgy:** Beszámoló a Képviselő-testület lejárt határidejű határozatainak végrehajtásáról

**Készítette:** …………………………….

 Molnárné dr. Szabados Judit

 Jegyzői jogi referens

**Egyeztetve:** ……………………………..

 Dankó Virág

 Alpolgármester

**Látta:**  ……………………………

 dr. Szalai Tibor

 Jegyző

A napirend zárt ülésen történő

 tárgyalást nem igényel.

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

**Budapest Főváros II. ker. Önkormányzat****17/2017.(I.24.) képviselő-testületi határozata**

A Képviselő-testület

úgy dönt, hogy a Budapest Főváros II. Kerületi Önkormányzat az Önkormányzat 4/8 arányú, Harmatiné Zichy Gabriella 2/8, valamint dr. Márialigeti János és dr. Márialigeti Jánosné (született Gothár Mária Gertrúd) 1/8-1/8 arányú tulajdonában álló **Budapest II. kerület 12680** hrsz. alatt nyilvántartásba vett, természetben a **1022 Budapest, Bimbó út 85.** számalatt található, 1687 m2 területű, „kivett lakóház, udvar” megnevezésű ingatlant **nyilvános** **pályázat útján értékesíti 147.600.000,- Ft forgalmi értékkel megegyező induló áron** a határozatban foglalt alábbi feltételekkel:

**1.)** A tulajdonostársak a közös értékesítés tárgyában a képviselő-testületi határozatról szóló értesítés kézhezvételétől számított 30 napon belül együttműködési megállapodást kötelesek kötni.

**2.)** Harmatiné Zichy Gabriella **hozzájárul** ahhoz, hogy az Önkormányzat 4/8 arányú, Harmatiné Zichy Gabriella 2/8, valamint dr. Márialigeti János és dr. Márialigeti Jánosné (született Gothár Mária Gertrúd) 1/8-1/8 arányú tulajdonában álló **Budapest II. kerület 12680** hrsz. alatt nyilvántartásba vett, természetben a **1022 Budapest, Bimbó út 85.** számalatt található, 1687 m2 területű, „kivett lakóház, udvar” megnevezésű ingatlan tekintetében az I. em. 1. szám alatti 4 szobás, összkomfortos, 129,07 m2 alapterületű lakásra a birtokbaadás napjáig, azaz 2016. november 24-ig Zichy Beatrix korábbi jogcím nélküli használó által felhalmozott **1.618.696,- Ft használati díj és annak a kifizetés napjáig járó késedelmi kamatai** **az ingatlan közös értékesítése esetén levonásra kerüljön** Harmatiné Zichy Gabriella tulajdonostársat megillető **vételárrészből** és az Önkormányzat a teljes ingatlan értékesítéséből befolyt vételárból a tartozással, valamint a közös értékesítés tárgyában kötendő együttműködési megállapodásban az egyes tulajdonostársak tulajdoni hányadához igazodó, megjelölt költségekkel és egyéb esetleges tartozásokkal csökkentett összeget utalja át a tulajdonostársaknak.

A hozzájárulás feltétele, hogy Harmatiné Zichy Gabriella köteles a **képviselő-testületi határozatról szóló értesítés kézhezvételétől számított 30 napon belül** a használati díjtartozás és járulékainak a Budapest II. kerület Bimbó út 85. szám alatti ingatlan értékesítése esetén történő **átvállalására, a levonáshoz való hozzájárulásra és az őt megillető vételárrészbe történő beszámításra vonatkozóan, Zichy Beatrixszal, valamint az Önkormányzattal, mint jogosulttal teljes bizonyító erejű magánokiratba foglalt megállapodást kötni, mely a jelen határozatban foglaltaknak megfelel**. A hozzájárulás további feltétele, hogy a tartozásátvállaló megállapodás tartalmazza, hogy az akkor lép hatályba, ha az ingatlan értékesítésre kerül és a vételárat a vevő megfizette.

Arra az esetre, amennyiben a Budapest II. kerület Bimbó út 85. szám alatti ingatlan a tulajdonostársak között a közös értékesítés tárgyában kötendő együttműködési megállapodás aláírásától számított 6 (hat) hónapon belül nem kerül értékesítésre, úgy Zichy Beatrix köteles a 7. (hetedik) hónap első napjától az 1.618.696,- Ft használati díj, valamint annak a kifizetés napjáig fennálló késedelmi kamatai megfizetésére a Budapest Főváros II. Kerületi Önkormányzattal a képviselő-testületi határozatról szóló értesítés kézhezvételétől számított 30 napon belül **részletfizetési megállapodást kötni**, az alábbi feltételekkel:

1./ Zichy Beatrix az 1.618.696,- Ft használati díj tőketartozást, valamint annak a részletfizetési megállapodás megkötésének napjáig fennálló késedelmi kamatait az Önkormányzattal kötött részletfizetési megállapodás keretében **60 havi részletben** megfizeti azzal, hogy a részletfizetéssel először a késedelmi kamat, majd azt követően a tőketartozás kerül kiegyenlítésre,

2./ az utolsó részlet megfizetése után a megállapodás aláírásától a tőketartozás kiegyenlítésének napjáig felhalmozott késedelmi kamattartozás összegét a közléstől számított 8 napon belül kiegyenlíti, és

3./ ha a Budapest II. kerület Bimbó út 85. szám alatti ingatlan értékesítésére az együttműködési megállapodás aláírásától számított hat hónapon túl, de a részletfizetés időtartama alatt kerül sor, úgy az Önkormányzat a fennmaradó használati díj tőketartozást, valamint annak a kifizetés napjáig járó késedelmi kamatait – a Harmatiné Zichy Gabriellával megkötött tartozásátvállaló megállapodás alapján - levonja Harmatiné Zichy Gabriella tulajdonostársra eső vételárrészből és a tartozással, valamint a közös értékesítés tárgyában kötendő együttműködési megállapodásban megjelölt költségekkel csökkentett összeget utalja át a tulajdonostársaknak.

Amennyiben Zichy Beatrix az esedékes részletek megfizetésével 60 napot meghaladó késedelembe esik, a részletfizetési kedvezmény megszűnik, a részletfizetési megállapodás hatályát veszti, és az egész tartozás járulékaival együtt egy összegben esedékessé válik.

A **részletfizetési megállapodás megkötésének feltétele**, hogy Zichy Beatrix hatósági bizonyítvány csatolásával igazolja, hogy ő, illetve vele együtt élő kiskorú gyermeke Magyarország területén nem rendelkeznek beköltözhető lakás tulajdonjogával vagy haszonélvezeti jogával, vagy olyan ingatlantulajdonnal, amelynek együttes forgalmi értéke meghaladja a mindenkori öregségi nyugdíj legkisebb összegének 250-szeresét.

**3.)** Harmatiné Zichy Gabriella tulajdonostárs az együttműködési megállapodásban nyilatkozzon, hozzájárul ahhoz, hogy a Budapest II. kerület Bimbó út 85. I. 1. szám alatti lakásra eredményes pályázat esetén, az ingatlan értékesítésére vonatkozó adásvételi szerződés megkötésének napjáig fennálló kommunális adótartozását annak pótlékaival együtt az Önkormányzat levonja a rá eső vételárrészből, azt átutalja az adóhatóságnak Harmatiné Zichy Gabriella tartozása kiegyenlítésére és a tartozással csökkentett összeget utalja át a tulajdonostárs részére.

**4.)** Harmatiné Zichy Gabriella az együttműködési megállapodásban nyilatkozzon, miszerint a Budapest II. kerület Bimbó út 85. I. 1. szám alatti lakásra 2016. november 24. napjáig, a birtokba adási jegyzőkönyvben rögzített mérőóra állásokig fennálló esetleges közüzemi díjtartozásokat az ingatlan értékesítéséig, de legkésőbb az együttműködési megállapodás aláírásának napjától számított 6 (hat) hónapon belül a közműszolgáltatók felé rendezi és ennek megtörténtét az Önkormányzat felé igazolja.

Amennyiben a tulajdonostársak a jelen határozat kézhezvételétől számított 30 napon belül a közös értékesítés tárgyában az együttműködési megállapodást a fenti feltételekkel nem kötik meg, úgy a határozat hatályát veszti és abból sem jogok, sem kötelezettségek nem keletkeznek.

A Képviselő-testület úgy dönt, hogy amennyiben Zichy Beatrix a részletfizetési megállapodást a képviselő-testületi határozatról szóló értesítés kézhezvételétől számított 30 napon belül nem köti meg, vagy a hatósági bizonyítványokat a megadott határidőn belül nem mutatja be, vagy a bizonyítványok szerint beköltözhető lakás tulajdonjogával, haszonélvezeti jogával, vagy a fenti értékhatárt meghaladó értékű ingatlantulajdonnal rendelkeznek, vagy a részletfizetéssel érintett díjtartozás nem teljesítés miatt esedékessé válik, a fenti körülmények bekövetkezésétől számított 90 napon belül az Önkormányzat eljárást kezdeményez Zichy Beatrixszal szemben a díjhátralék, valamint járulékai megfizetése iránt.

**Felelős:** Polgármester

**Határidő:** 120 nap

(18 képviselő van jelen, 18 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Iroda

 vezetője

**Végrehajtás:** A Vagyonhasznosítási és Ingatlan-nyilvántartási Iroda 2017. február 16-án kelt leveleiben tájékoztatta dr. Márialigeti János, dr. Márialigeti Jánosné és Harmatiné Zichy Gabriella tulajdonostársakat, valamint Zichy Beatrix volt használót a képviselő-testület döntéséről.

A tulajdonostársak 2017. március 22. napján megkötötték a megbízási és tartozásátvállalási szerződést a közös értékesítés, valamint a díjtartozás átvállalása és beszámítása tárgyában.

Zichy Beatrix a hatósági bizonyítványok csatolásával igazolta, hogy ő, illetve vele együtt élő kiskorú gyermeke Magyarország területén nem rendelkeznek beköltözhető lakás tulajdonjogával vagy haszonélvezeti jogával, vagy olyan ingatlantulajdonnal, amelynek együttes forgalmi értéke meghaladja a mindenkori öregségi nyugdíj legkisebb összegének 250-szeresét, és 2017. március 22. napján megkötötte a részletfizetési megállapodást.

Az Önkormányzat az ingatlant 2017. április 3. és 2017. április 18. közötti időszakban nyilvános versenytárgyalás útján értékesítésre meghirdette. Egy regisztrációs lap került benyújtásra, azonban a pályázó a versenytárgyalás megkezdése előtt visszalépett, így a pályázat eredménytelenül zárult. Az ingatlant az Önkormányzat 2017. május 8. és 2017. május 30. közötti időszakban ismét meghirdeti (a megbízási szerződés alapján az Önkormányzat 2 éven belüli 6 meghirdetésre vállalt és kapott megbízást a tulajdonostársaktól).

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****18/2017.(I.24.) képviselő-testületi határozata**

A Képviselő-testület

megállapítja, hogy Schmuter Atilláné és Schmuter-Fülöp Atilla a 14799/0/A/15 helyrajzi szám alatt nyilvántartott, Budapest II. kerület Lajos u. 18-20. I. 11. szám alatti lakás bérbe adására a Képviselő-testület 43/2015.(II.26.) határozatában előírt feltételeket maradéktalanul nem teljesítették, mivel a lakásra fennálló díjhátralékot nem a 2015. április 15. napján kötött részletfizetési megállapodásban foglaltaknak megfelelően törlesztették, ezért a képviselő-testületi határozat a bérleti szerződés megkötésére vonatkozó részében hatályát vesztette.

Tekintettel azonban arra, hogy a lakásra fennálló használati díj tőketartozást a használók teljes mértékben kiegyenlítették, a Képviselő-testület úgy dönt, hogy a Budapest Főváros II. Kerületi Önkormányzat méltányosságból a lakásbérleti szerződés megkötésétől **2019. szeptember 30.** napjáig tartó határozott időre **bérbe adja Schmuter Atilláné és Schmuter-Fülöp Atilla** **részére** a 14799/0/A/15 helyrajzi szám alatt nyilvántartott, Budapest II. kerület Lajos u. 18-20. I. 11. szám alatti, 1 szobás, 28 m2 alapterületű lakást.

Schmuter Atilláné és Schmuter-Fülöp Atilla a lakásbérleti szerződés megkötésekor óvadék fizetésére a 34/2004.(X.13.) önkormányzati rendelet 26/A. § (1) bekezdése alapján nem kötelesek.

A lakásbérleti szerződés megkötése előtt Schmuter Atilláné és Schmuter-Fülöp Atilla kötelesek bemutatni a bérleti szerződés időtartamára kötött lakás előtakarékossági szerződést, valamint igazolni, hogy használati díj hátralékukat, továbbá a részletfizetési megállapodás megkötésétől a lakásbérleti szerződés megkötéséig keletkezett késedelmi kamat tartozás összegét kiegyenlítették.

A Képviselő-testület továbbá úgy dönt, amennyiben Schmuter Atilláné és Schmuter-Fülöp Atilla a lakásbérleti szerződést a képviselő-testületi határozatról szóló értesítés kézhezvételétől számított 30 napon belül nem kötik meg, a képviselő-testületi határozat a bérleti szerződés megkötésére vonatkozó részében hatályát veszti, és az Önkormányzat peres eljárást indít Schmuter Atillánéval és Schmuter-Fülöp Atillával szemben a lakás kiürítése és az esetlegesen fennálló díjhátralék, valamint járulékai megfizetése iránt.

**Felelős**: polgármester

**Határidő**: 2017. április 30.

(18 képviselő van jelen, 18 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Iroda

 vezetője

**Végrehajtás:** Schmuter Atillánét és Schmuter-Fülöp Atillát a 2017. február 1. napján kelt levélben értesítettük a képviselő-testületi döntés tartalmáról.

Schmuter Atilláné és Schmuter-Fülöp Atilla benyújtotta a lakásbérleti szerződés időtartamára kötött lakás előtakarékossági szerződést, valamint igazolták, hogy a bérbeadó felé fennálló díjtartozásukat teljes mértékben kiegyenlítették, majd a képviselő-testületi határozatban megjelölt határidőn belül, 2017. március 3. napján megkötötték a lakásbérleti szerződést.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****65/2017.(III.23.) képviselő-testületi határozata**

A Képviselő-testület

a Budapest Főváros II. Kerületi Önkormányzat Völgy Utcai Ökumenikus Óvoda alapító okiratát – a határozat mellékletei szerinti tartalommal – módosítja és egységes szerkezetben elfogadja.

Felkéri a Polgármestert az okiratok aláírására.

**Felelős:** Polgármester

**Határidő**: 2017. április 15.

(19 képviselő van jelen, 19 igen, egyhangú)

**A határozat végrehajtását végzi**: Művelődési Iroda vezetője

**Végrehajtás**: Az elfogadott és aláírt módosító és egységes szerkezetbe foglalt alapító okiratot az érintett intézménynek a Magyar Államkincstár Regionális Igazgatóságához (törzsnyilvántartás) a végrehajtásra megjelölt határidőn belül megküldtük.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****66/2017.(III.23.) képviselő-testületi határozata**

A Képviselő-testület

úgy dönt, hogy a II. kerület közigazgatási területén lévő háziorvosi körzetek megállapításáról szóló 13/2003.(IV.23.) önkormányzati rendelet 2. mellékletében meghatározott 3-as számú, gyermekeket ellátó háziorvosi körzet ellátására vonatkozóan a MÁTÉ ÉS MÁRK EGÉSZSÉGÜGYI-, SZOLGÁLTATÓ- és KERESKEDELMI Korlátolt Felelősségű Társaság (Cg. 01-09-719663, székhelye: 1021 Budapest, Budakeszi út 51/D A. ép. fszt. 3., adószáma: 13119562-2-41, képviseletében eljár: Dr. Cesko Izabella ügyvezető), mint kilépő féllel, valamint a MedMária Egészségügyi Szolgáltató Korlátolt Felelősségű Társasággal (székhelye: 1021 Budapest, Budakeszi út 51/D A. ép. fszt.3., cégjegyzékszáma: 01-09-294889, adószáma: 25894125-2-41, képviseletében eljár: Dr. Cesko Izabella ügyvezető) mint belépő féllel 2017. július 1. napjától, a határozat mellékletében szereplő praxisjog alapján végzett tevékenységre vonatkozó Feladat-ellátási szerződésátruházást megköti.

A Képviselő-testület felkéri a polgármestert a szükséges intézkedések megtételére.

**Felelős:** polgármester

**Határidő:** 2017. április 30.

(19 képviselő van jelen, 19 igen, egyhangú)

**Budapest Főváros II. ker. Önkormányzat****67/2017.(III.23.) képviselő-testületi határozata**

A Képviselő-testület

úgy dönt, hogy a II. kerület közigazgatási területén lévő háziorvosi körzetek megállapításáról szóló 13/2003.(IV.23.) önkormányzati rendelet 2. mellékletében meghatározott 3-as számú, gyermekeket ellátó háziorvosi körzet ellátására a MedMária Egészségügyi Szolgáltató Korlátolt Felelősségű Társasággal (székhelye: 1021 Budapest, Budakeszi út 51/D A. ép. fszt.3., cégjegyzékszáma: 01-09-294889, adószáma: 25894125-2-41, képviseletében eljár: Dr. Cesko Izabella ügyvezető) 2017. július 1. napjától 2022. január 31. napjáig terjedő határozott időtartamra szerződésátruházás alapján létrejövő feladat-ellátási szerződés szövegezését a 313/2011.(XII.23.) Korm.rendelet 1. mellékletében foglalt tartalmi elemeknek megfelelő szerkezetbe foglaltan, továbbá az ápoló személyének változása miatt a 8.1 pontban történt módosítással elfogadja.

A Képviselő-testület felkéri a polgármestert a szükséges intézkedések megtételére.

**Felelős**: polgármester

**Határidő**: 2017. április 30.

(19 képviselő van jelen, 19 igen, egyhangú)

**A 66-67. sz. határozatok végrehajtását végzi**: Alapellátásért felelős koordinátor

**Végrehajtás:** Dr. Cesko Izabella házi gyermekorvos a praxisjog alapján végzett tevékenységre szóló Egészségügyi feladat-ellátási szerződés átruházását, valamint a Feladat-ellátási szerződését 2017. április 26-án aláírta.

Kérem a határozatok végrehajtásáról szóló beszámoló elfogadását.

**Budapest Főváros II. ker. Önkormányzat****68/2017.(III.23.) képviselő-testületi határozata**

A Képviselő-testület

úgy dönt, hogy Dr. Ujfalussy Erzsébet (születési hely és idő: Budapest, 1943. szeptember 28., anyja neve: Skobrák Erzsébet) területi ellátási kötelezettséggel bíró háziorvos praxisjogának megszerzőjeként Dr. Herczeg Zsuzsannát (születési hely és idő: Pásztó, 1967. január 17., anyja neve: Hevér Zsuzsanna) elfogadja.

A Képviselő-testület felkéri a polgármestert a szükséges intézkedések megtételére.

**Felelős**: polgármester

**Határidő:** 2017. április 30.

(19 képviselő van jelen, 19 igen, egyhangú)

**Budapest Főváros II. ker. Önkormányzat****69/2017.(III.23.) képviselő-testületi határozata**

A Képviselő-testület

úgy dönt, hogy a II. kerület közigazgatási területén lévő háziorvosi körzetek megállapításáról szóló 13/2003. (IV.23.) önkormányzati rendelet 1. mellékletében meghatározott

15-ös számú, felnőtteket ellátó háziorvosi körzet ellátására GONDNESS SZolgáltató Korlátolt Felelősségű Társasággal (cégjegyzékszáma: 13-09-136204, székhelye: 2000 Szentendre, Pismány utca 14., adószáma: 22619008-2-13, képviseletében eljár: Dr. Herczeg Zsuzsanna ügyvezető), 2017. augusztus 1. napjától 2022. július 31. napjáig tartó határozott időtartamra, a jelen határozat mellékletében meghatározott, praxisjog alapján végzett tevékenységre vonatkozó feladat-ellátási szerződést megköti. A szerződés aláírásának feltétele, hogy a szerződésben meghatározott kötelezettségek Dr. Herczeg Zsuzsanna háziorvos (születési hely és idő: Pásztó, 1967. január 17., anyja neve: Hevér Zsuzsanna) személyes tevékenysége útján kerülnek ellátásra.

A Képviselő-testület felkéri a polgármestert a szükséges intézkedések megtételére.

**Felelős**: polgármester

**Határidő:** 2017. április 30.

(19 képviselő van jelen, 19 igen, egyhangú)

**A 68-69. sz. határozatok végrehajtását végzi**: Alapellátásért felelős koordinátor

**Végrehajtás**: Dr. Ujfalussy Erzsébet háziorvos a hitelesített képviselő-testületi határozatot elektronikus levélben 2017. április 18-án megkapta. Dr. Herczeg Zsuzsanna háziorvos a praxisjog alapján végzett tevékenységre szóló Feladat-ellátási szerződését 2017. április 19-én aláírta.

Kérem a határozatok végrehajtásáról szóló beszámoló elfogadását.

**Budapest Főváros II. ker. Önkormányzat****70/2017.(III.23.) képviselő-testületi határozata**

A Képviselő-testület

Wellish Péter és Tódenbier Tünde Andrea (képviseli: dr. Berczi Norbert ügyvéd; székhely: 1051 Budapest, Sas utca 10.) által a 1028 Budapest II. kerület, 59244/2 hrsz. alatti ingatlan ügyében a 2016. december 16. napján kelt, VI.1642-2/2016 ügyiratszámú határozattal szemben benyújtott fellebbezéséről a mellékelt határozat szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2017. április 30.

(18 képviselő van jelen, 18 igen, egyhangú)

**A határozat végrehajtását végzi**: Építésügyi Iroda mb. vezetője

**Végrehajtás** A 1028 Budapest II. kerület, 59244/2 hrsz. alatti ingatlan házszámozási ügyében a VI. 1642-2/2016 ügyiratszámú elutasító határozattal szemben benyújtott fellebbezés kapcsán meghozott VI-207-4/2017 ügyiratszámú, az elutasítást helybenhagyó határozat postázásra került a Berczi Ügyvédi Iroda, dr. Berczi Norbert ügyvéd (meghatalmazott) nevére, a 1051 Budapest, Sas utca 10. számú címre.

A határozatot a Berczi Ügyvédi Iroda részéről Bencze Ildikó 2017. április 20. napján átvette. A másodfokú határozat az átvétellel jogerőssé vált.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****76/2017.(IV.27.) képviselő-testületi határozata**

A Képviselő-testület

a BRFK II. Kerületi Rendőrkapitányság vezetőjének a II. kerület 2016. évi közbiztonsági helyzetéről, a közbiztonság érdekében tett intézkedésekről és az ezzel kapcsolatos feladatokról szóló, jelen határozat mellékletét képező beszámolóját elfogadja.

**Felelős:** Polgármester

**Határidő**: azonnal

(17 képviselő van jelen, 17 igen, egyhangú)

**Budapest Főváros II. ker. Önkormányzat****77/2017.(IV.27.) képviselő-testületi határozata**

A Képviselő-testület

a Fővárosi Katasztrófavédelmi Igazgatóság Észak-budai Katasztrófavédelmi Kirendeltség II. Kerületi Hivatásos Tűzoltóparancsnokság vezetőjének a II. kerület vonatkozásában végzett 2016. évi tűzvédelmi tevékenységéről szóló, jelen határozat mellékletét képező beszámolóját elfogadja.

**Felelős:** Polgármester

**Határidő**: azonnal

(18 képviselő van jelen, 18 igen, egyhangú)

**A 76-77. sz. határozatok végrehajtását végzi**: Jegyzői Titkárság vezetője

**Végrehajtás**: A beszámolók elfogadását rögzítő döntések hiteles kivonatát 2017. május 5. napján megküldtük Kapitányságvezető, illetve Kirendeltség-vezető Úrnak további felhasználás céljából.

Kérem a határozatok végrehajtásáról szóló beszámoló elfogadását.

**Budapest Főváros II. ker. Önkormányzat
87/2017.(IV.27.) képviselő-testületi határozata**

A Képviselő-testület

úgy dönt, hogy a VEKOP 5.3.1-15-2016-00003 azonosító számú projekt megvalósítása érdekében támogatja a jelen határozat mellékleteként csatolt módosított Konzorciumi Együttműködési Megállapodás aláírását Budapest Főváros Önkormányzata, Budapest Főváros II. Kerületi Önkormányzat és a Budapesti Közlekedési Központ között, és felhatalmazza a Polgármestert a megállapodás aláírására.

**Felelős:** Polgármester

**Határidő:** 2017. május 2.

(18 képviselő van jelen, 18 igen, egyhangú)

**A határozat végrehajtását végzi**: Polgármesteri referens

**Végrehajtás:** A Konzorciumi Együttműködési Megállapodást Polgármester Úr tíz példányban aláírta, azokat Budapest Főváros Önkormányzatához eljuttattuk. A fővárosi kapcsolattartó, Zsiga Zsolt tájékoztatása szerint a VEKOP-03 (II. kerület) projekt Konzorciumi Együttműködési Megállapodásának Főváros részéről történő aláírásához szükséges Közgyűlési jóváhagyásra várhatóan június 14-én kerül sor.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****88/2017.(IV.27.) képviselő-testületi határozata**

A Képviselő-testület

úgy dönt, hogy Budapest Főváros II. Kerületi Önkormányzat az alábbiak szerint részt vesz a Nemzetgazdasági Minisztérium által közzé tett pályázatán, melynek pénzügyi forrása a Gazdasági Zöldítési Rendszer (XV. Nemzetgazdasági Minisztérium fejezet, 25. cím, 5. alcím 1. jogcímcsoport) fejezeti kezelésű előirányzat:

A projekt címe: „Elektromos gépjármű beszerzése GZR-D-Ö-2016”

A projekt teljes költségére vonatkozó önkormányzati önrész számszerű összege és forrása: legfeljebb nettó 9.000.000 Ft, saját forrásból.

**Felelős:** polgármester

**Határidő:** 2017. május 2.

(18 képviselő van jelen, 18 igen, egyhangú)

**A határozat végrehajtását végzi**: Beruházási és Városüzemeltetési Iroda vezetője

**Végrehajtás**: A kitöltött és aláírt pályázati dokumentáció 2017. április 28-án elektronikus úton feltöltésre került a palyazat.e-mobi.hu pályázati felületre. A benyújtandó dokumentáció postai úton előírt része ugyanazon a napon feladásra kerül. A támogatói döntés meghozataláról, vagy esetleg hiánypótlási felhívásról értesítést nem kaptunk.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****90/2017.(IV.27.) képviselő-testületi határozata**

A Képviselő-testület

a kerületi intézmények átszervezésével kapcsolatban az alábbi véleményt alakította ki:

„A Közép-Budai Tankerületi Központ által tervezett átszervezési javaslatokat a felsorolt intézményekben támogatja. A létszámnövekedéshez és feladatbővüléshez a személyi, tárgyi feltételeket a Közép-Budai Tankerületi Központ biztosítja.

**Budenz József Általános Iskola és Gimnázium**:

***az intézményegységenkénti maximális létszám:***

*a)****általános iskola: 490 főről 550 főre,***

*b)****gimnázium: 210 főről 180 főre változik***

**Csik Ferenc Általános Iskola és Gimnázium**

***a sajátos nevelési igényű tanulók integrált nevelése-oktatása bővül a beszédfogyatékos (nyelvfejlődési zavarral küzdő) tanulók ellátásával***

***sajátos nevelési igényű tanulók létszáma tanulócsoportonként maximum 2fő***

**Fillér Utcai Általános Iskola:**

***az iskola maximális létszáma 640 főről 660 főre változik;***

***feltüntetésre kerül az angol nyelv emeltszintű oktatása, évfolyamonként egy osztályban***

**Klebelsberg Kuno Általános Iskola és Gimnázium:**

 **- *a sajátos nevelési igényű tanulók integrált nevelése-oktatása bővül***

*a)* ***beszédfogyatékos (nyelvfejlődési zavarral küzdő),***

*b)* ***érzékszervi fogyatékos - látássérült (gyengén látó) tanulók ellátásával;***

***sajátos nevelési igényű tanulók létszáma tanulócsoportonként maximum 2fő***

***az iskola maximális létszáma 870 főről 890 főre változik***

**Budapest II. Kerületi II. Rákóczi Ferenc Gimnázium**:

***az iskola maximális létszáma 730 főről 780 főre változik***

**Újlaki Általános Iskola:**

 ***törlésre kerül az egységes konduktív módszertani feladat (utazó gyógypedagógusi hálózat)”***

Felkéri a Polgármestert, hogy a tulajdonos Önkormányzat véleményét a Közép-Budai Tanterületi Központ igazgatójához juttassa el.

**Felelős:** polgármester

**Határidő:** azonnal

(17 képviselő van jelen, 16 igen, 1 tartózkodás)

**A határozat végrehajtását végzi**: Művelődési Iroda vezetője

**Végrehajtás**: A kerületi intézmények átszervezésével kapcsolatban kialakított képviselő-testületi véleményről szóló hiteles kivonatot a Közép-Budai Tankerületi Központnak haladéktalanul megküldtük.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****98/2017.(IV.27.) képviselő-testületi határozata**

A Képviselő-testület

a Költségvetési, Pénzügyi és Vagyonnyilatkozatokat Ellenőrző Bizottság döntése nyomán 2017. évben az 3/2017. (II.24.) önkormányzati rendelet 9. sz. tábla 8. sor *Társadalmi szervezetek támogatása*”, valamint a 9. sor „*Nyugdíjas klubok támogatása*” jogcím előirányzat terhére az alábbi alapítványi támogatások folyósítását hagyja jóvá:

|  |  |  |
| --- | --- | --- |
| Költségvetési, Pénzügyi és Vagyonnyilatkozatokat Ellenőrző Bizottság határozat száma | Alapítvány neve | 2017. évi támogatásösszege Ft |
| 98/2017. (IV.24) | Központi Bányászati Fejlesztési Intézet Nyugdíjasaiért Alapítvány | 200 000 |
| 99/2017. (IV.24) | Nefelejcs Nyugdíjas Klub  | 400 000 |
| 109/2017. (IV.24) | Otthonunk Európában a II. Kerület Alapítvány  | 550 000 |
| 110/2017. (IV.24) | Pitypang Humán Szolgáltató Alapítvány | 100 000 |
| 115/2017. (IV.24) | Szabó Magda Szellemi Örökségéért Alapítvány | 70 000 |
| 117/2017. (IV.24) | Dr. Genersich Antal Alapítvány | 300 000 |
| 120/2017. (IV.24) | Pasaréti Ferences Alapítvány | 150 000 |
| 122/2017. (IV.24) | AquaZona Alapítvány | 150 000 |
| 124/2017. (IV.24) | Szenior Akadémia Alapítvány | 100 000 |

**Felelős:** polgármester

**Határidő:** azonnal

(17 képviselő van jelen, 17 igen, egyhangú)

**A határozat végrehajtását végzi**: Bizottsági referens

**Végrehajtás:** A határozatban nevesített alapítványok értesítése 2017. május 2-án, illetve 2017. május 9-én megtörtént.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****99/2017.(IV.27.) képviselő-testületi határozata**

A Képviselő-testület

úgy dönt, hogy felhatalmazza a Polgármestert a Budapest Főváros II. Kerületi Önkormányzat és Budapest Főváros Önkormányzata között létrejövő, az adyligeti park felújítását célzó, TÉR\_KÖZ elnevezésű város-rehabilitációs pályázat megvalósításához szükséges – jelen határozat mellékletét képező – Együttműködési Megállapodás aláírására a véglegesítéshez szükséges technikai jellegű módosításokkal, valamint kötelezettséget vállal arra, hogy a megvalósításhoz szükséges, bruttó 165 000 eFt önerőt Budapest Főváros II. Kerületi Önkormányzat a 2018. évi költségvetésében biztosítja.

**Felelős:** polgármester

**Határidő:** 2017. április 30.

(17 képviselő van jelen, 17 igen, egyhangú)

**A határozat végrehajtását végzi**: Polgármesteri referens

**Végrehajtás:** A Képviselő-testületi döntés végrehajtása folyamatban van, mivel az Együttműködési Megállapodás aláírására csak a dokumentum véglegesítéséhez szükséges technikai jellegű módosítások után kerülhet sor, ahogy ez a határozatban is szerepel. Ezeknek a technikai jellegű módosításoknak az egyeztetése még folyamatban van Budapest Főváros Önkormányzatával.

Kérem a határozat végrehajtására adott határidő meghosszabbítását 2017. június 15. napjáig.

**Budapest Főváros II. ker. Önkormányzat****100/2017.(IV.27.) képviselő-testületi határozata**

A Képviselő-testület

úgy dönt, hogy Budapest Főváros II. Kerületi Önkormányzat részt vesz a helyi önkormányzatokért felelős miniszter az államháztartásokért felelős miniszterrel közösen meghirdetett – a Magyarország 2017. évi központi költségvetéséről szóló 2016. évi XC. törvény 3. melléklet II. 2. pont a), b) és c) pontok szerinti Önkormányzati feladatellátást szolgáló fejlesztések támogatásra című pályázaton az alábbiak szerint:

A projekt címe: II. kerületi utak felújítása

A projekt teljes költségére vonatkozó önkormányzati önrész számszerű összege és forrása: 50 000 000 Ft saját forrásból

Az önkormányzat kötelezettséget vállal arra vonatkozóan, hogy a pályázati forrásból nyújtott támogatás elnyerése esetén az önkormányzati önrész összegét a 2017. évi költségvetésben biztosítja.

**Felelős:** polgármester

**Határidő:** 2017. május 2.

(17 képviselő van jelen, 17 igen, egyhangú)

**A határozat végrehajtását végzi**: Polgármesteri Kabinet vezetője

**Végrehajtás:** A Képviselő-testületi döntés alapján az Önkormányzati feladatellátást szolgáló fejlesztések támogatása pályázat 2017. május 2. napján benyújtásra került.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****102/2017.(IV.27.) képviselő-testületi határozata**

A Képviselő-testület

úgy dönt, hogy a 69/2017.(III.23.) képviselő-testületi döntés kiegészítéseként felhatalmazza a Polgármestert a jelen határozat mellékletét képező nyilatkozat aláírására.

**Felelős:** Polgármester

**Határidő:** azonnal

(17 képviselő van jelen, 17 igen, egyhangú)

**A határozat végrehajtását végzi**: Alpolgármesteri referens

**Végrehajtás**: A Képviselő-testületi határozat mellékletét képező nyilatkozat Polgármester úr által aláírásra került 2017. április 27. napján.

Kérem a határozat végrehajtásáról szóló beszámoló elfogadását.

**H a t á r o z a t i j a v a s l a t**

A Képviselő-testület

17; 18; 65; 66-67; 68-69; 70; 76-77; 87; 88; 90; 98; 100; 102/**2017.** határozatok végrehajtásáról szóló beszámolót elfogadja.

A 99/2017.(IV.27.) határozat végrehajtási idejét 2017. június 15. napjáig,

meghosszabbítja.

**Felelős:** Polgármester

**Határidő:** azonnal

*(A határozat elfogadása egyszerű többségű szavazati arányt igényel.)*

Budapest, 2017. május 15.

**Dr. Láng Zsolt**

 **Polgármester**